ב"ה
העברת שיעור פרק ד'

לקיחת האבנים מהירדן (א'-ט')
בנ"י נטלו מהירדן פעמיים שנים עשר אבנים.
א – ח: על פי צווי ה', כדי להציבם לעדות בגלגל למען הדורות הבאים.
ט: על פי יהושע, (רש"י), כדי לזכור הנס (יתכן מאד והאבנים בלטו מעל המים). 
"הרואה מקום שנעשה בו ניסים לישראל, כגון ים סוף ומעברות הירדן--מברך ברוך אתה ה' אלוקינו מלך העולם, שעשה ניסים לאבותינו במקום הזה; וכן כל מקום שנעשה בו נס, לרבים" (משנה תורה לרמב"ם, הלכות ברכות פ"י, ה"ט)
וכתום בנ"י לעבור את הירדן קרא יהושע לבנ"י ואמר להם שיבחרו מתוכם 12 אנשים חשובים שהם יחזרו לתוך המקום של הירדן ויחפרו ליד רגלי הכהנים בתחתית הירדן, ויוציאו משם 12 אבנים גדולות וכל אחד מהם יקח אבן אחת, ואע"פ שאנשים צדיקים וחשובים היו ואין זה לפי כבודם לחפור, צוה אותם יהושע בדבר ה' שיעשו כן כי ניסים גדולים יקרה להם בדבר הזה.
אבל בנ"י לא ענו ליהושע מיד הננו ועשינו, אלא התבוננו תחילה בדברים, ואמרו הרי המצוה כ"כ קשה לקיימה שיצטרכו לחפור ויתייראו אולי ישטפו אותם המים, וגם איך יתכן שאנשים חשובים יוכלו להטעין על כתפיהם אבנים כבדות כ"כ, וכשראה יהושע כך, מיד קרא ל-12 האנשים שציוה עליהם קודם לכן לעבור עם הכהנים ולראות את הניסים הגדולים, ואמר להם להרים את 12 האבנים מתוך הירדן, ואז נכנסו 12 האנשים בחזרה לתוך הירדן ונעשה להם נס ובלי עמל הצליחו לשלוף את האבנים הענקיות. 
חז"ל מספרים על 3 תַּנָאִים[footnoteRef:1] שעברו וראו את האבנים ושיערו שכל אבן הי' משא של 40 סאה[footnoteRef:2], וכל אחד הצליח להטעין על כתיפו לבד משא זה, והלכו עם האבנים מרחק של 60 מיל – כמו שנספר בהמשך – בלי לנוח כלל. ואחרי שהם הוציאו את האבנים, נכנס יהושע עצמו לירדן והוציא גם הוא 12 אבנים גדולות וסידרם ליד רגלי הכהנים למען יהי' לזיכרון לכלל ישראל על הניסים הגדולים שקרו להם כאן.     [1:  אמר רבי יהודה: אבא חלפתא, ורבי אליעזר בן מתיא, וחנניא בן חכינאי עמשדו על אותן אבנים ושיערום וכו'. סוטה ל"ד. ]  [2:  שזה קרוב למשקל חצי טון.] 


דיבור יהושע אל העם (י'-י"ג)
ניתן לתאר כיצד יהושע עומד ומחזק את העם במטרת הכניסה לארץ וכדברי הגמרא:
"עודם בירדן אמר להם יהושע דעו על מה אתם עוברים את הירדן על מנת שתורישו את יושבי הארץ מפניכם שנאמר {במדבר לג-נב} והורשתם את כל יושבי הארץ מפניכם וגו' אם אתם עושין כן מוטב ואם לאו באין מים ושוטפין אותיכם..." (סוטה ל"ד, ע"ב)
המעבר בזריזות ושמחה – "וַיְמַהֲרוּ הָעָם, וַיַּעֲבֹרוּ" – פירוש, שמיהרו לבוא לארץ ישראל מפני ששהו במדבר ארבעים שנה ולא באו לארץ ישראל לכך מיהרו" (הגר"א, יהושע, ד', י')
"דהיינו שהיה ברצון גמור ובמהירות כמי שמזדרז לדבר אהוב" (הרב שבתי ויס, משבצות זהב, תשס"ג)
סיכום
קובץ 'דף עבודה תחילת פרק ד'
הגדלת יהושע בעיני העם (י"ד)
יהושע[footnoteRef:3]  זכה בסוף אותו יום לקירני הוד כמו שזכה בהם משה רבינו בשעה שהוריד את הלוחות השניות - ומחוזק קירון עור פניו לא היה יכול אדם להביט בפניו - כך לא יכלו לגשת ליהושע מפני קירון אור פניו עד שהיה נדמה להם שמשה חי וקיים, ואמרו חז"ל [footnoteRef:4]פני משה היו כפני חמה (שאורה מעצמה) ופני יהושע כאור לבנה שהיא מקבלת אורה מהשמש כך קיבל יהושע אורו ממשה וקיבלו כולם הנהגתו בלב שלם.  [3: ]  [4: ] 


מעבר הכהנים נושאי הארון את הירדן (ט"ו-י"ח)
אחר כך אמר יהושע לכהנים לחזור לאחוריהם, וכשיצאו מן הירדן מיד חזרו המים לזרום לתוך הירדן, ושוב הי' נס שהמים ירדו לאט וחזרו לזרום ולא יצאו מגבולם שהיו לפני כן, ונשארו הכהנים בצד מזרח של הירדן וכל ישראל בצד מערב של הירדן[footnoteRef:5], ואז הארון התרומם באויר כשהוא סוחב תחתיו את 4 הכהנים ועף מעל הירדן ומעל כל ישראל עד שהגיעו לפני בנ"י. [5:  סוטה ל"ה.] 


מעמד הר גריזים (ח, ל'-ל"ה)
למרות שענין זה מובא בפרק ח, ל – לה, "אז יבנה יהושע מזבח לה' אלקי ישראל בהר עיבל". מפרש רש"י במקום: "…שמיום שעברו את הירדן עשה כן". ובאותו יום הלכו להר גריזים והר עיבל ובאותו היום חזרו: ונכתב רק בפרק ח' בגלל שהפסוקים מפרטים לנו את הדברים שאירעו להם לפי סדר המקומות שהגיעו אליהם אחרי היכנסם לא"י, ואחרי העיר עי (פרק ח') נמצאים הר גריזים והר עיבל.
בנ"י המשיכו ללכת אחרי הארון עד שהגיעו לשכם להר גריזים והר עיבל[footnoteRef:6] שהיו אז פוריים ביותר ועצים יפים שובי לב פיארו אותם, ואף אחד מן האומות שארץ כנען לא העיז לצאת למלחמה נגד בנ"י אחרי שראו את הנס הגדול של בקיעת הירדן ויכלו להיכנס עד אמצע א"י, חוץ מעם החוי[footnoteRef:7] שהם שמו נפשם בכפם ורצו להלחם עם בנ"י, אבל ה' שלח את הצרעה ועמדה בעבר הירדן וזרקה ארס בעיני הגוים והרגה אותם.   [6:  הם היו מרחק 60 מיל ואם זמן הליכת מיל הוא 18 דקות הרי היו צריכים ללכת 18 שעות ונעשה נס והגיעו לשם כהרף עין (מעם לועז) ועיי' עוד בפירוש בעלי התוספות דברים כ"ז ד'בשם הירושלמי בסוטה שלפי ר' יהודה הלכו באותו יום ק"כ מילין.]  [7:  מעם לועז] 

יהושע בנה מה-12 האבנים שהאנשים הצדיקים הביאו מזבח וזבחו עליו קרבנות, ושמחו מאוד כל כלל ישראל. ואח"כ פירקו את המזבח, וכתבו על האבנים את כל דברי התורה עם התגין והטעמים, ונחלקו בו חז"ל, י"א שכתב עליהם את כל משנה התורה שהיא ספר דברים, וי"א שכתב עליהם רק את העשרת הדברות שבמשנה תורה, וי"א שכתב עליהם את הברכות והקללות שבפרשת כי תבא, וי"א שכתב עליהם את הקיצור של כל המצוות, אבל רוב מחז"ל סוברים שכתב עליהם את כל התורה מתחילתה ועד סופה, וכ"ז בשבעים לשון, כדי שכל אומה תוכל לקרוא את התורה בלשון שלה שלא יוכלו לטעון שהם לא הבינו שיש תורה, ואח"כ סד את האבנים בסיד 
ובאותו יום עצמו קיימו גם את המצוה של השמעת הברכות והקללות בהר גריזים ובהר עיבל, שחצי מהשבטים שהם: שמעון, לוי, ויהודה, יששכר, ויוסף, ובנימין, עמדו על הר גריזים, וחצי מהשבטים שהם, ראובן, גד, ואשר, זבולון, דן, ונפתלי, עמדו על הר עיבל, ובאמצע בין שני ההרים עמד הארון עם הארבע כהנים שנשאו אותו, ומסביב לארון עם הכהנים עמדו שאר הכהנים, וזקני הלוים עמדו מסביב לכהנים (רק זקני הלוים – כי שאר הלוים הרי עמדו על הר גריזים), וזהו הסדר שעמדו שם השבטים, הסנהדרין עמדו בסמוך לארון, ומאחוריהם עמדו הזקנים, ומאחוריהם עמדו השופטים, ומאחוריהם עמדו השוטרים, שהם ממונים לרדות את הסרבנים שאינם שומעים לדיני התורה, ומאחוריהם עמדו שאר העם, ומאחוריהם הגרים, ומאחוריהם העבדים שהם החוטבי עצים והשואבי מים. וכיון שהיה מעמד גדול שגם הארון היה שם, עמדו כולם על רגליהם, ואז שרתה השכינה על הלוים שעמדו למטה, והלוים הפכו את פניהם כלפי הר גריזים וקראו להם את כל הי"ב ברכות וקללות כמש"כ בפר' כי תבא. ובתחילה פתחו בברכה ואמרו ברוך האיש אשר לא יעשה פסל ומסכה וגו', ואח"כ הפכו את פניהם כלפי הר עיבל ואמרו בלשון קללה, ארור האיש אשר יעשה פסל ומסכה וגו', וכך אמרו את כל הי"ב ברכות וקללות שכתוב בתורה, ואחרי כל ברכה או קללה ענו כל העם ואמרו אמן. 
ואחרי שהלוים גמרו לומר את הי"ב ברכות וקללות, קרא יהושע בפניהם עוד את כל הברכות והקללות שכתב משה רבע"ה בתורה הק', כי הלוים בעצמם הי' אסור להם להוסיף כלום על מה שנצטוו ממשה רבע"ה לומר, לכן אמר זאת יהושע. והמעמד הזה הי' דומה למעמד הר סיני, מכיון שגם כאן כרתו ברית מחדש לשמור על התורה והמצוות וקיבלו ע"ע הדבר בשבועה וחרם. 
ולפני שהי' המעמד של הר גריזים והר עיבל, היו שני ההרים האלו שוים ביופי, שבשניהם צמחו עשבים ודשאים נאים והיו בשניהם מעיינות מים, והיו לצד מזרח במקום שבו זורח השמש שנותנת כח בצמחים, וגם האדמה שם היתה משובחת ביותר שהיתה ראויה לזרוע בה כל מיני צמחים יקרים, וגם היו שם אילנות הרבה, אבל לאחר שנאמרו שם הברכות והקללות נשתנה הר עיבל ונעשה צחיח ושומם, ואילו הר גריזים נעשה יפה יותר.
[image: תמונת המזבח בהר עיבל]לפני כמה עשרות שנים נתגלה בחפירות בהר עיבל אבני מזבח שלדעת רבים הוא המזבח שעליו הקריבו בני ישראל קרבנות בכניסתם לארץ. פרופ' אדם זרטל ז"ל שהיה אריכאולוג שחפר בהר עיבל, כתב על כך ספר שלם בו הוא מתאר כיצד בתחילה לא האמין בכלל שדברי התנ"ך הם אמת אולם הממצאים הרבים שנבדקו מראים כולם שהמזבח קשור בדיוק לתקופה של כניסת ישראל לארץ והוא הבין שהתנ"ך ממש היה כאן במימצא שהוא גילה והתרגש מאוד שמדובר כאן במעין מעמד הר סיני מחודש של קבלת ישראל את המצוות בכניסתם לארץ. מצ"ב תמונת המזבח כפי שנמצא בחפירות.











דמיון מעבר הירדן למתן תורה – סיכום:
1. הכנה שלושת ימים.
2. התקדשות.
3. [bookmark: _GoBack]ואם לאוו באים מים ושוטפים אתכם (סוטה ל"ד,ע"ב), כמו כפיית ההר כגיגית.
4. כתיבת התורה על שנים עשר האבנים.

חזרה לגלגל (י"ט-כ"ד)
בתום כל המעשים האלו חזרו ישראל ופירקו את האבני מזבח מהר עיבל ולקחום משם בחזרה ליד יריחו במקום שנקרא אח"כ גלגל, והקימו מהאבנים שם מזבח וזרעו תבואה באותו יום כדי שיוכלו להביא את מנחת העומר מתבואה שגדלו בשדה של ישראל, ונעשה נס ובמשך 5 ימים גדלה התבואה והיתה ראויה למנחת העומר[footnoteRef:8] ואח"כ לנו שם, כל הניסים הגדולים האלו היו בי' בחודש ניסן, וראו כולם שהשכינה שורה על ישראל,  [8:  ירושלמי מובא במע"ל עמוד פ"ה.
27 מע"ל ס"ח-ס"ט
28 ב"ב ע"ה.] 


סיכום
קובץ 'דף עבודה סוף פרק ד'

